ÚRAD  VLÁDY
SLOVENSKEJ  REPUBLIKY
     sekcia vládnej legislatívy

									  Na rokovanie vlády SR
									  18. augusta 2004
									  K materiálu č.16690/2004
									  K bodu č. 2

S T A N O V I S K O
k návrhu zákona, ktorým sa mení a dopĺňa zákon č. 385/2000 Z.z. o sudcoch a prísediacich a o zmene a doplnení niektorých zákonov v znení neskorších pred-pisov a o zmene a doplnení zákona č. 154/2001 Z.z. o prokurátoroch a právnych čakateľoch prokuratúry v znení neskorších predpisov
_____________________________________________________________________

I
	Návrh zákona predložil na rokovanie vlády podpredseda vlády a minister spra-vodlivosti Slovenskej republiky D. Lipšic. 

II
	Predložený návrh zákona sa týka zmeny ustanovení zákona č. 385/2000 Z.z. o sudcoch a prísediacich a o zmene a doplnení niektorých zákonov v znení neskorších predpisov a zákona č. 154/2001 Z.z. o prokurátoroch a právnych čakateľoch prokura-túry v znení neskorších predpisov za účelom uplatnenia len jedného ďalšieho platu pre sudcov a prokurátorov v roku 2005. Predložený návrh vychádza z uznesenia vlády č. 429 z 5. mája 2004, na základe ktorého sa sudcom a prokurátorom má priznať iba jeden ďalší plat splatný v mesiaci december v roku 2005.
Návrh zákona sa predkladá s neodstránenými rozpormi s Krajským súdom v Ko-šiciach a Vyšším vojenským súdom v Trenčíne. Podľa pripomienok všetkých súdov nie je vhodné, aby sa opakovane odkladala účinnosť § 77 tohto zákona. Okrem toho súdy navrhujú zosúladiť podmienky sudcov a prokurátorov z hľadiska posudzovania obdobia pre nárok na poskytnutie ďalšieho platu. 
Predmetný návrh zákona bol prerokovaný v Legislatívnej rade vlády Slovenskej republiky 27. júla 2004 bez pripomienok a legislatívna rada odporučila predložiť tento návrh na rokovanie vlády Slovenskej republiky.

III
Sekcia vládnej legislatívy Úradu vlády Slovenskej republiky odporúča návrh zákona v predloženom znení  s c h v á l i ť.

Bratislava 30. júla 2004
Vypracovala: J. Fischerová

								      Štefan  G r m a n
								       generálny riaditeľ
								sekcie vládnej legislatívy